Here is a page extracted from Wikipedia that may contain CSS, HTML, and a lot of unformatted text.

Title: Casa d'a Villa
Content: Casa d'a Villa ye una denominación tradicional en aragonés d'o edificio que fa de seu d'o municipio y concello municipal. En ocasions a casa d'a villa ye un edificio con gran intrés artistico. En Aragón bi ha eixemplos de casas d'a villa renaixentistas.

Denominacions 
A denominación casa d'a Villa a vegadas con ciertos verbos no leva articlo definiu, como veyemos en A Lueca y en atros pocos textos:

En aragonés, a diferencia d'o castellano, se fa distinción entre l'edificio fisico, Casa d'a Villa y a institución que lo ocupa: concello (u en benasqués achuntament).

Atras denominacions de l'edificio seu d'o concello municipal son Casa Lugar, Casa d'o Lugar y Casa'l Lugar. En cheso ye Casa de la Villa, en benasqués ye Casa de la Vila, coincidindo foneticament con o catalán. O emplego Casa d'a Villa u Casa de la Villa seguntes l'articlo que s'emplegue en cada comarca ha estato prou estendillato pa que encara en Andorra y Chiprana retulen oficialment l'edificio municipal Casa de la Villa.

Referencias 

Edificios oficials